มหาเถรสมาคมร่วมกับองค์กรทางพระพุทธศาสนาจัดกิจกรรมเนื่องในเทศกาลวิสาขบูชา วันสำคัญสากลของโลกประจำปี 2565 ระหว่างวันที่ 11 – 13 พฤษภาคมนี้
นายยุทธศักด์ แก้วพระพาน ผู้ช่วยโฆษกสำนักงานพระพุทธศาสนาแห่งชาติ กล่าวว่า ที่ประชุมมหาเถรสมาคม ได้มีมติเห็นชอบการจัดกิจกรรมเนื่องในเทศกาลวันวิสาชบูชา วันสำคัญสากลของโลก ประจำปี 2565 ซึ่งคณะสงฆ์ร่วมกับสำนักงานพระพุทธแห่งชาติ กรมการศาสนา มหาวิทยาลัยมหาจุฬาลงกรณ์ราชวิทยาลัย และมหาวิทยาลัยมหามกุฎราชวิทยาลัย กำหนดจัดขึ้นระหว่างวันที่ 11 – 13 พฤษภาคม เพื่อส่งเสริมให้ชาวพุทธได้น้อมรำลึกถึงเหตุการณ์สำคัญทางพระพุทธศาสนา นำหลักธรรมคำสอนของพระพุทธเจ้ามาสู่การปฏิบัติ แบ่งเป็นกิจกรรมออนไลน์ และจัดยังสถานที่จริงกำหนดให้มีการมาตรการป้องกันโควิด19 อย่างเคร่งครัด ประกอบด้วย การประชุมทางวิชาการเรื่องธรรมะดิสคัสชั่นและการป้องกันมิติและการปฏิบัติทางพระพุทธศาสนาต่อสถานการณ์โควิด 19  ในวันที่   11 พฤษภาคม  ส่วนวันที่ 12 พฤษภาคม มีการประชุมวิชาการทางวิชาการเรื่อง หลักปฏิบัติทางพระพุทธศาสนาเพื่อสันติภาพและความสามัคคีในยามเกิดความขัดแย้ง  ที่มหาวิทยาลัยมหาจุฬาลงกรณ์ราชวิทยาลัย และประชุมเชิงปฏิบัติการแนวทางการจัดทำพระไตรปิฎกฉบับภาษาอังกฤษ วัดประยุรวงศาวาส และวันที่ 13 พฤษภาคม จัดกิจกรรมวิสาขบูชานานาชาติเรื่อง กรุณาธรรมในยามวิกฤติ หลักปฏิบัติทางพระพุทธศาสนาเพื่อเยียวยาสังคมโลก ณ ศูนย์ประชุมสหประชาชาติ  นอกจากนี้ ยังเห็นชอบการจัดงานวันอัฐมีบูชา ประจำปี 2565 ที่พุทธมณฑล ในวันที่ 23 พฤษภาคม  เพื่อน้อมรำลึกถึงวันถวายพระเพลิงของพระพุทธเจ้า พร้อมเชิญชวนชาวพุทธร่วมกิจกรรม และทำความดีถวายพุทธบูชาในโอกาสสำคัญ